open-index/open-wikipedia-markdown huggingface dataset:
Luettelo tunnetuista MS-tautia sairastavista

Tämä on luettelo tunnetuista henkilöistä, joilla on todettu MS-tauti, multippeliskleroosi.

* Uma Aaltonen (1940–2009), suomalainen kirjailija ja poliitikko
* Trevor Bayne (s. 1991), yhdysvaltalainen kilpa-autoilija
* Bryan Bickell (s. 1986), kanadalainen jääkiekkoilija
* Clive Burr (s. 1957–2013), brittiläinen heavy metal -muusikko
* Lindsay Cooper (1951–2013), englantilainen muusikko
* Joan Didion (s. 1934), yhdysvaltalainen romaani- ja muistelmakirjailija sekä esseisti, MS-tauti todettiin 1972
* Tamara Dobson (1947–2006), yhdysvaltalainen näyttelijä ja muotimalli
* Jacqueline du Pré (1945–1987), brittiläinen sellisti
* Lola Falana (s. 1942), tanssija-näyttelijä
* Teri Garr (s. 1944), yhdysvaltalainen näyttelijä
* Josh Harding (s. 1984), kanadalainen jääkiekkomaalivahti
* James Heuga (1943–2010), entinen yhdysvaltalainen alppihiihtäjä
* Ossi Ikonen (s. 1990), suomalainen jääkiekkoilija
* Barbara Jordan (1936–1996), yhdysvaltalainen poliitikko, kärsi multippeliskleroosioireista 1970-luvulta lähtien 
* Michael Kamen (1948–2003), yhdysvaltalainen muusikko
* Ngọc Lan (1956–2001), vietnamilainen laulaja
* David Lander (1947–2020), yhdysvaltalainen televisionäyttelijä, sairastui MS-tautiin 1980-luvulla ja kertoi asiasta julkisuudessa vuonna 1999.
* Ronnie Lane (1946–1997), brittiläinen rock-muusikko
* Margaret Leighton (1922–1976), brittiläinen näyttelijä
* Jack Osbourne (s.1985), englantilainen mediapersoona, rocktähti Ozzy Osbournen poika. 
* Olli Posti (s. 1983), suomalainen superruoka-aktivisti. 
* Richard Pryor (1940–2005), yhdysvaltalainen näyttelijä ja koomikko
* Annina Rajahuhta (s. 1989), suomalainen jääkiekkoilija
* Madlyn Rhue (1935–2003), yhdysvaltalainen näyttelijä
* Erwin Ringel (1921–1994), itävaltalainen psykiatri
* Keith Roberts (1935–2000), brittiläinen scifi-kirjailija
* Jordan Sigalet (s. 1981), yhdysvaltalainen entinen jääkiekkomaalivahti ja nykyinen valmentaja.
* Aaron Solowoniuk (s. 1975), Billy Talent -yhtyeen rumpali
* Tamia (s. 1975), kanadalainen R&B-muusikko
* Saija Varjus (s. 1965), suomalainen iskelmälaulaja
* Clay Walker (s. 1969), yhdysvaltalainen country-muusikko
* Don Van Vliet (1941–2010), yhdysvaltalainen muusikko (Captain Beefheart)
* Selma Blair (s. 1972), yhdysvaltalainen näyttelijä.
* Christina Applegate (s. 1971), yhdysvaltalainen näyttelijä.

## Lähteet
Speedcar Series

**Speedcar Series** oli 26. tammikuuta 2008 alkanut autourheilusarja. Sarjassa ajettiin Nascar-tyylisillä koppiautoilla. Sarjaa ajettiin vain kaksi kautta, kunnes talouskriisi kaatoi Speecar Seriesin.

## Sarjan konsepti
Autot muistuttivat ulkoisesti NASCAR-autoja, mutta Speedcar Series sarja ajettiin ovaaliratojen sijasta normaalilla radalla Lähi-idässä ja Aasiassa. 

Sarjan ajatus perustui siihen, että kaikki kuljettajat ajavat samanlaisilla autoilla. Lähtöruudukossa oli 24 autoa, joiden moottorit tuottivat 630 hv. Sarjassa ajettiin 18 kilpailua kaikkiaan yhdeksän kisaviikonlopun aikana.

Sarja kilpa-autot valmistettiin tilaustyönä juuri tätä sarjaa silmällä pitäen ja moottorit valistettiin Yhdysvaltain Charlottessa. Sarjan rengastoimittajana toimi Michelin.

## Kuljettajat
Sarja pyrki saamaan huomiota palkkaamalla valovoimaisia kuljettajia, joista monella oli F1-tausta. Ensimmäinen kevättalvella 2007 julkistettu kuljettaja oli ranskalainen F1- ja DTM-tähti Jean Alesi. Pian seurasi myös ilmoitus entisten F1-kuljettajien, Johnny Herbertin, Gianni Morbidellin ja Stefan Johanssonin liittymisestä kuljettajakaartiin. Vuoden 2008 kevään ja kesän aikana mukaan ilmoittautuivat myös entiset F1-kuljettajat Narain Karthikeyan ja Ukyo Katayama.

Suomalaisista Jyrki Järvilehto osallistui vuonna 2008 Malesian Sepangissa pidettyyn osakilpailuun jossa ajettiin kaksi lähtöä. Hänen sijoituksensa oli ensimmäisessä lähdössä kahdestoista ja toisessa lähdössä kymmenes. Kisaan osallistui 16 kuljettajaa.

## Mestarit
Shortugai

**Shortugai** (Shortughai) on arkeologinen löytöpaikka 
Afganistanissa Amu-Darja-joen lähellä, Konduzista koilliseen.

## Historia

Indus-kulttuuri levittäytyi  Shortugaihin ehkä 2000 eaa. ja
se oli sen periferia-aluetta.
Noin 1800 eaa. Baktrian kulttuuri levisi
Shortugaihin.

## Indus-kulttuurin kylä

Shortugain alueelta kaivetun asutuksen ala on noin 4 ha. Paikka koostuu kahdesta kummusta: toinen varsinainen kaupunki, toinen linnoitus.
Paikalta löydetty Indus-kulttuurille tyypillinen sinetti, Harappan tyyppistä maalattua keramiikkaa, helmiä, ja härkää ja vaunuja esittäviä pieniä savipatsaita. Tiilten mitatkin Indus-kulttuurille tyypillisiä. Kuivamaan viljelyä, kastelukanavia jotka toivat vettä 25 km päässä olevasta Kocha-joesta.

## Shortugain kulttuurin vaiheet

*Vaihe I Harappan kulttuuri: lapis lazulitöitä, mereltä tuotuja kotiloita: kauppaverkosto toimi-Vastaa BMAC:in seudun Namazga V:tä. Ehkä 2600-2200.   
*Vaihe II myöhäinen kypsä Harappan kulttuuri? Tai varhainen myöhäisharappalainen. Lapiz lazuli-työt loppuneet, kuparityöt jatkuvat. Ehkä 2300-2100, vastaa Namazgan Kelleliä. Ehkä Namazga VI.  Vastaa Dashli-Sapallia ja Jhukaria?
*Vaihe III: Indo-iranilainen kulttuuri alkanut: Baktrian keramiikkaa pääosin, jonkin verran Harappan keramiikkaa. Nuorapainettuja saviastioita. Pise, ei mutatiitlitaloja. Ehkä 2300-2100. 
*Vaihe IV:  Kulttuuri voimakkaasti Baktrian tyyppinen: Bishkentin ja Mollalin tyyppisiä hautauksia. Kytköksiä Hissarin  kulttuuriin. Ehkä vastaa Gonur-vaihetta ja Namazga VIa:ta. Eräs ajoitus 3535 +-165 radiohiilivuotta BP, puoliintumisjalla 5568 v. Tämä vastaa aikaa 2120-1674 kalenterivuotta sitten CALIB-3 kalibraatiolla, kun epsilon on 1.
Asutus aiempaa pienempi.

## Lähteet
U-Foesit

**U-Foesit** ovat Marvel-kustantamon sarjakuvissa esiintyvä superroistojoukkio, joka altisti itsensä tahallaan kosmiselle säteilylle, josta Ihmeneloset saivat voimansa. Palattuaan rakettimatkaltaan maapallolle, itseään U-Foeseiksi kutsuva nelikko iski Kostajia vastaan. 

Myöhemmin U-Foesit vainosivat suurimmaksi osaksi Hulkia, koska juuri Bruce Banner ohjasi heidän aluksensa maahan. U-Foesit uskovat, että varman kuoleman sijaan pidempiaikainen altistuminen säteilylle olisi vain lisännyt heidän voimiaan. U-Foesien ensiesiintyminen tapahtui amerikkalaisen *Incredible Hulk* -lehden numerossa #254 (joulukuussa 1980).

Läpi 80-luvun joukkio työskenteli pääasiallisesti omien motiiviensa ajamina, mutta suostuivat toisinaan työskentelemään toisille rikollisille, kuten Hulkin arkkiviholliselle Johtajalle. Joukkio nähtiin viimeksi pakenemassa Lautalta, superrikollisten vankilasta. 

## Jäsenet
* Vektori (**Simon Utrecht**), joukon johtaja, joka kykenee telekineettisillä voimillaan sysäämään materiaa poispäin kehostaan. 
* X-Säde (**Jimmy Darnell**), omaa voiman tuottaa monenlaisia radioaktiivista säteilyä. Hän pystyy myös lentämään.
* Höyry (**Ann Darnell**), Jimmy Darnellin isosisko. Omaa kyvyn muuttaa kehonsa miksi tahansa kaasumaiseksi substanssiksi. 
* Rautakoura (**Mike Steel**), tiedemies, joka omaa valtaisat fyysiset voimat ja kyvyn muuttaa massaansa.

## Lähteet
Búri

**Búri** oli skandinaavisessa mytologiassa ensimmäinen jumala ja kaikkien muiden jumalten esi-isä, jonka alkulehmä Audhumla ’loi’ nuollessaan kivien suolaista huurretta. Audhumlan kieli koversi kivet miehen muotoon, ja näin syntyi Búri, Borin isä ja Odinin isoisä. Hänen nimensä merkitsee ”syntynyt”. Búri syntyi kolmen päivän aikana Audhumlan nuollessa jäistä kiveä. Ensin esiin tulivat hiukset, toisena päivänä pää ja kolmantena koko mies.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Yulara

**Yulara** on kaupunki Australian Pohjoisterritorion keskiosissa. Kaupungin asukasluku on 985. Yli kolme neljäsosaa Yularan asukkaista on ulkomailta tai jostakin muusta territoriosta. Kaupungin nimi tulee aboriginaalien kielestä ja tarkoittaa *ulvontaa* ja dingoa. Yulara sijaitsee 18 kilometrin päässä Ulurun maailmanperintökohteesta ja 55 kilometrin päässä Katatjutasta.

Yularassa sijaitsee Australian vilkkain matkailukohde, Ayers Rock Resort.

## Lähteet

## Aiheesta muualla

*Ayers Rock Resort
*Google Maps -satelliittikuva
Maiju

**Maiju** on suomalainen naisen etunimi. Maijun nimipäivää vietetään 2. heinäkuuta. Nimi lisättiin almanakkaan vuonna 1984 eräänä variaationa Mariasta, mutta nimeä on käytetty jo ennen 1800-lukua. Ortodoksisessa uskonnossa Maijun pyhittäjäksi liitetään Neitsyt Maria.

Nimen yleisyys eri aikoina syntyneillä  (30. kesäkuuta 2025 mennessä):

## Tunnettuja Maijuja

* Maiju Ahlgren (s. 1965), tekstiilitaiteilija ja yhteisötaiteilija
* Maiju Gebhard (1896–1986), astiankuivauskaapin kehittäjä 
* Maiju Hirvonen (s. 1990), jalkapalloilija
* Maiju Ingman (s. 1979), elokuvaohjaaja, käsikirjoittaja ja kuvaaja
* Maiju Jokinen (s. 1977), näyttelijä
* Maiju Kantele (1860–1948), opettaja, järjestöaktiivi, suomentaja ja kirjailija
* Maiju Kekki (s. 1981), koripalloilija
* Maiju Ketonen (s. 1984), pesäpalloilija
* Maiju Kuusoja (1925–2008), oopperalaulaja
* Maiju Lassila, oik. *Algot Untola* (1868–1918), kirjailija
* Maiju Leskinen (s. 1955), malli
* Maiju Mattila (s. 1989), yleisurheilija 
* Maiju Mutikainen (s. 1991), jalkapalloilija
* Maiju Mäntylä (s. 1998), pesäpalloilija
* Maiju Ollilainen (1899–1987), taidemaalari
* Maiju Pöyhönen (1879–1930), kasvitarhakoulun opettaja ja tietokirjailija
* Maiju Ranta (1882–1917), näyttelijä
* Maiju Ruotsalainen (s. 1983), jalkapalloilija
* Maiju Rängman (1870–1938), näyttelijä
* Maiju Saarinen (s. 1987), näyttelijä
* Maiju Salmenkivi (s. 1972), taidemaalari, laulaja ja kuvataideopettaja
* Maiju Suotama (s. 1986), vapaaottelija
* Maiju Talvisto (s. 1987), musiikkituottaja, tietokirjailija, Taiteen edistämiskeskuksen musiikkitoimikunnan jäsen
* Maiju Voutilainen (s. 1996), Internet-videoiden tekijä

## Kuvitteellisia Maijuja

* *Maijun kanssa markkinoilla*, Veikko Saton vuonna 1948 levyttämä laulu, jonka sävelsi Brotherus ja sanoitti Iivari Kainulainen.

## Lähteet
Länsi-Bengalin piirikunnat

**[[Länsi-Bengali]]n** osavaltio Intiassa on jaettu 23 **[[piirikunta]]an**:

#Alipurduar
#Bankura
#Birbhum
#Cooch Behar
#Darjeeling
#Itä-Midnapore
#Hooghly
#Howrah
#Jalpaiguri
#Jhargram
#Kalimpong
#Kalkutta
#Malda
#Murshidabad
#Nadia
#North 24 Parganas
#Paschim Bardhaman
#Pohjois-Dinajpur
#Purba Bardhaman
#Purulia
#South 24 Parganas
#South Dinajpur
#Länsi-Midnapore

Piirikunnat on ryhmitelty kolmeen divisioonaan:

* Presidency Division
* Burdwan Division
* North Bengal Division

## Aiheesta muualla
* Länsi-Bengalin hallinnon kotisivut
Bezymjannyi

**Bezymjannyi** () on aktiivinen kerrostulivuori Kamtšatkan niemimaalla Venäjällä. Vuoren nimi tarkoittaa *nimetöntä* suomeksi. Bezymjannyin suurin purkaus tapahtui 1955&ndash;1956. Puolet vuoresta tuhoutui räjähdyksessä. Siinä syntyi 40 kilometriä korkea kaasupilvi ja 500 neliökilometrin laajuiset tuhkapilvet. Purkaus sulatti jäätiköitä ja aiheutti mutavyöryjä. Ympäristötuhot olivat mittavat, mutta koska alue on asumatonta, vaikutukset ihmisiin jäivät vähäisiksi.

Vuodesta 1955 alkaen Bezymjannyillä on havaittu aktiivista toimintaa vuosittain, tyypillisesti purkauksen räjähtävyyttä kuvaava  VEI-indeksi on 2-3.

## Lähteet
Chingo

**Chingo** on kerrostulivuori kaakkoisessa Guatemalassa, El Salvadorin rajalla. Sen ei tiedetä purkautuneen historiallisella ajalla.

## Lähteet
G3

**G3** voi tarkoittaa:

* G3, konserttikiertue
* Canon Powershot G3, Canonin Powershot-sarjan kameramalli
* Heckler & Koch G3, saksalainen taistelukivääri.
John Gale

**John Gale** (13. joulukuuta 1953 Bushey – 18. marraskuuta 2019) oli englantilainen pokeriammattilainen.

Gale aloitti texas hold'emin pelaamisen vuonna 2004. Hän tuli ensimmäisen kerran tunnetuksi voitettuaan tammikuussa 2005 World Poker Tourin PokerStars.Com Caribbean adventure -turnauksen Bahamasaarilla. Gale pääsi turnaukseen internetin satelliittiturnauksen kautta ja voitti 461 pelaajaa ensimmäisessä merkittävässä live-turnauksessaan. Kilpailun ykköspalkinto oli 890&nbsp;600 dollaria. Pian tämän jälkeen Gale myi menestyvän liikkeenjohdon konsultointiyrityksensä ja siirtyi ammattilaiseksi.

Helmikuussa 2005 Gale oli rahoilla European Poker Tourin Ranskan avoimissa ja myöhemmin samana kesänä neljä kertaa rahasijoilla WSOP-turnauksissa. $ 5,000 Pot Limit Hold'em -turnauksessa hän oli kakkonen Brian Wilsonin jälkeen. 

Heinäkuussa 2006 Gale voitti ensimmäisen WSOP-rannekkeensa $ 2,500 Pot Limit Hold'em -turnauksesta. Sen ykköspalkinto oli 374&nbsp;849 dollaria. Hän sijoittui rahoille myös WSOP:n pääturnauksessa. Tammikuussa 2007 WPT:n Borgata Winter Openissa Gale sijoittui kolmanneksi John Henniganin voittamassa kisassa. Kolmossijastaan Gale ansaitsi 443&nbsp;096 dollaria. Heinäkuussa 2008 Bellagion kasinolla pelatussa 5000 dollarin no limit holdem -turnauksessa Gale voitti ja ansaitsi 205&nbsp;500 dollaria.

Tammikuussa 2009 Galen turnauspalkinnot ylittivät 3,2 miljoonaa dollaria.

## Lähteet

## Aiheesta muualla
* WPT:n profiili
* InsidePoker: ''Gale wins bracelet'' (heinäkuu 2006, luettu 7.3.2007)
Vaaka (järjestö)

**Vauvakassiyhdistys Vaaka ry** on vuonna 2000 perustettu valtakunnallinen hyväntekeväisyys- ja vapaaehtoisjärjestö, joka avustaa pääasiassa lapsia ja lapsiperheitä kotimaassa ja lähialueilla. Yhdistys toteuttaa ruohonjuuritason avustustyötä tarvelähtöisesti, matalalla kynnyksellä. 

Yhdistyksellä on neljä kummikohdetta Venäjän Karjalassa. Yksittäisissä keräyksissä avustuksia on viety myös kauemmas, kuten kestositeitä Intiaan helpottamaan tyttöjen koulunkäyntiä ja vauvakasseja Afrikkaan Senegaliin. Vaaka toimii myös alueellisesti ja alueilla on omia avustuskohteita ja projekteja. 

Vaakan tunnetuin avustusmuoto on Vaakan vauvakassi. Vauvakassi on pääosin kierrätetyistä vaatteista ja tarvikkeista koottu pieni äitiyspakkaus. Suomessa turvapaikanhakijaperheitä avustetaan vauvakassia laajempisisältöisillä vauvapakkauksilla. Vaaka kerää ja kokoaa vuosittain myös reppuja koulutarvikkeineen ekaluokkalaisille Venäjän Karjalaan. Yhdistyksen muita jatkuvia keräyksiä ovat villasukka- ja penaalipankki sekä vuoden käsityökeräys. 

## Tunnustuksia
* Sosiaali- ja terveysturvan keskusliiton Kansalaistoiminnan tunnustuspalkinto 2009
* Suomen Punaisen Ristin Inhimillinen kädenojennus -huomionosoitus 2003
* Vihreän Sivistysliiton Vuoden visio 2002
* Naistoimittajat ry:n Vuoden Kellokas -palkinto 2000
* Ensi- ja turvakotien liiton Vuoden hyvä teko lapselle -tunnustus 2000

## Aiheesta muualla
Vaaka ry:n sivusto
¡Revolt Now!

**¡Revolt Now!** on Suburban Triben seitsemäs studioalbumi, joka julkaistiin 26. huhtikuuta 2006. Se nousi Suomen virallisen listan sijalle 7.

## Kappaleet
#
#
#
#
#
#
#
#
#
#
#

## Kokoonpano
* Ville Tuomi – laulu
* Roope Siren – kitara
* Alec Hirst-Gee – rummut
* Janne Joutsenniemi – basso

## Arvostelut
* Desibeli.net: 
* Dome.fi: *positiivinen*
* Imperiumi.net: 
* Nyt.fi: 
* Soundi: 

## Lähteet
Tarja Markus

**Tarja-Liisa Markus** (oik. Roisko, o.s. Antikainen, s. 14. tammikuuta 1946 Riihimäki) on suomalainen näyttelijä.

Tunnetuimmillaan Markus oli 1960–70-luvun taitteessa. Hän esiintyi niin Erkko Kivikosken (*[[Kesyttömät veljekset]]*, 1969), Risto Jarvan (*[[Ruusujen aika]]*, 1969) kuin Maunu Kurkvaarankin (*Rottasota*, 1968; *Miljoonaliiga*, 1968; *Punatukka*, 1969) elokuvissa. Komedianäyttelijänlahjansa hän pääsi näyttämään Spede Pasasen elokuvissa *[[Speedy Gonzales – Noin 7 veljeksen poika]]* (1970) ja *[[Kahdeksas veljes]]* (1971).

Pientä esiintymistä Edvin Laineen ja Viktor Tregubovitšin elokuvassa *[[Luottamus (elokuva)|Luottamus]]* lukuun ottamatta Markus katosi valkokankailta seuraavaksi kahdeksikymmeneksi vuodeksi. 1990-luvun alussa hän esiintyi Anssi Mänttärin elokuvissa *[[Muuttolinnun aika]]* (1991), *[[Mestari (vuoden 1992 elokuva)|Mestari]]* (1992) ja *[[Palkkasoturi (vuoden 1997 elokuva)|Palkkasoturi]]* (1997). Hän on toiminut freelance-näyttelijänä. 

Vuonna 1967 Markus oli yksi Ryhmäteatterin perustajajäsenistä.

Vuonna 2006 Markus teki koskettavan sivuroolin surullisena ja alkoholisoituneena Liisana Helsinkiin sijoittuvassa japanilaiselokuvassa *[[Ruokala Lokki]]*. Syksystä 2009 alkaen Markus on esiintynyt televisiosarjan *[[Salatut elämät]]* joissakin jaksoissa esittäen lääkäri Petra Kettusta. 

Tarja Markuksen puoliso oli Jorma Markus 1967–? ja näyttelijä Pertti Roisko.

## Filmografia

*''Täällä Pohjantähden alla'' (1968)
*''Rottasota'' (1968)
**[[Miljoonaliiga]]* (1968)
**[[Punatukka]]* (1969)
*''Ruusujen aika'' (1969)
*''Kesyttömät veljekset'' (1969)
*''Sixtynine 69'' (1969)
**[[Naapurilähiö]]* (1969)
*''Speedy Gonzales – noin 7 veljeksen poika'' (1970)
*''Kahdeksas veljes'' (1971)
*''Pohjantähti'' (1973)
*''Luottamus'' (1976)
*''Muuttolinnun aika'' (1991)
*''Mestari'' (1992)
*''Palkkasoturi'' (1997)
*''Paluu naapurilähiöön'' (1997)
*''Kylmäverisesti sinun'' (2005)
*''Ruokala Lokki'' (2006)
*''Salatut elämät'' (2009–2010)
**[[Roba]]* (2016)

## Lähteet

## Aiheesta muualla
*
*Suomen Kuvalehti: Napakka hörökorva 31.8.2018
Yasmin Levy

**Yasmin Levy** (s. 23. joulukuuta 1975 Jerusalem) on israelilainen ladinomusiikin esittäjä.

Levy syntyi sefarditaustaisille, turkinjuutalaisille vanhemmille. Hänen isänsä oli muusikko Yitzhak Isaac Levy. Hänen debyyttialbuminsa *Romance & Yasmin* julkaistiin vuonna 2000. Hän eteni urallaan niin nopeasti, että oli jo vuonna 2005 ehdolla BBC:n maailmanmusiikkipalkinnon saajaksi. 

## Diskografia

* 2000: *Romance & Yasmin*
* 2005: *La Judería*
* 2006: *Live at the Tower of David, Jerusalem*
* 2007: *Mano Suave*
* 2009: *Sentir*
* 2012: *Libertad*
* 2014: *Tango* 
* 2017: *Rak Od Layla Echad*

## Lähteet

## Aiheesta muualla
* Viralliset sivut
Lake Clarkin kansallispuisto

**Lake Clarkin kansallispuisto** () on lounaisessa Alaskassa sijaitseva kansallispuisto. Sen perusti Alaska National Interest Lands Conservation Act vuonna 1980.

Vesialueet kansallispuistossa jakaantuvat kahteen suureen vesistöön. Muutamat pohjoisosan järvet ja joet kuuluvat Kuskokwimin vesialueeseen ja liittyvät Kuskokwimjokeen. Suurin osa alueen järvistä kuuluvat osaksi Kvichakin vesialuetta. Lake Clarkiin laskee useita pieniä jokia. Lake Clarkista vesi virtaa Newhalenjokea Iliamna Lake -järveen, josta lopulta Kvichakjokea pitkin Bristolinlahteen.

Kvichakin vesialue ja erityisesti Lake Clark on elintärkeä taloudellisesti tärkeälle punalohelle. Punalohikannan suojelu olikin yksi pääsyistä puiston perustamiseen.

Kansallispuiston kattama alue on hyvin monipuolinen. Se on kolmen vuoristoisen alueen risteyskohdassa ja alueella on kolme toimivaa tulivuorta Mount Spurr, Mount Redoubt ja Mount Iliamna . Rannikolla maasto on metsäistä ja lännessä on tundran peittämää ylätasankoa.

Luonnonpuistoon ei johda teitä, joten sinne pääsee vain pienellä vesilentokoneella.

## Lähteet

## Kirjallisuutta
*
Tulivuori Fujin purkaus Hōei-kaudella

**Fuji-tulivuori purkautui Hōei-kaudella vuonna 1707**. Vuori on purkautunut kolmesti: kahdesti Heian-kaudella ja kerran Edo-kaudella (Hōei-purkaus).

Purkaus ei aikaansaanut laavavirtaa, mutta se vapautti ilmakehään runsaasti vulkaanista tuhkaa, joka leivisi laajalle alueelle yltäen jopa 100&nbsp;km:n päässä olevaan Edoon. Purkautuneen tuhkan määräksi on arvioitu noin 800&nbsp;000&nbsp;000&nbsp;m³.

Purkaus tapahtui vuoren lounaisrinteellä ja sen seurauksena syntyi kolme uutta kraatteria.

## Seurannaisvaikutukset
Purkausta seuraavana vuonna läheinen Sakawa-joki tulvi veteen kulkeutuneen tuhkan seurauksena.

Vulkaaninen hiekka laskeutui ja levisi Fujin itäpuolella sijainneille viljelysmaille. Viljelysten säilyttämiseksi maanviljelijät keräsivät tuhkaa keoiksi, joka kuitenkin sateiden myötä kulkeutui jokiin ja mataloitti niitä.
Michael Gracz

**Maciek "Michael" (tai "Mike") Gracz** (s. 23. lokakuuta 1980 Varsova) on puolalaissyntyinen yhdysvaltalainen pokeriammattilainen. Hän on voittanut sekä WPT- että WSOP-turnauksen. Graczin lempinimi on "The Kid" ("kakara").

Gracz muutti nelivuotiaana vanhempiensa mukana Puolasta Yhdysvaltoihin. Gracz oppi pokerin isältään ja pelasi sitä säännöllisesti opiskellessaan North Carolina State Universityssa. 

Graczin ensimmäinen merkittävä turnausvoittonsa oli Atlantic Cityssä pelatun 5&nbsp;000 dollarin sisäänoston The 2004 Trump Classic no limit texas hold'em -turnauksen ykköstila joulukuussa 2004. Voittosumma oli 295&nbsp;275 dollaria. 19. maaliskuuta 2005 Gracz voitti WPT:n PartyPoker.com Million IV Cruise -tapahtuman ja 1,5 miljoonan dollarin ykköspalkinnon. Seuraavana kesänä hän oli ykkönen WSOP:n $ 1,000 No Limit Hold'em -turnauksessa, jonka voittaja ansaitsi 594&nbsp;460 dollaria. *[[CardPlayer]]*-lehti valitsi hänet vuoden 2005 "läpimurtopelaajaksi" (*Breakthrough Player of the Year*).

Elokuussa 2007 Graczin pokeriuran turnausansiot ylittivät 2,8 miljoonaa dollaria.

## Lähteet

## Aiheesta muualla
* Viralliset kotisivut 
*
* WPT:n profiili
Huugo Jalkanen

**Huugo Felix Jalkanen** (24. lokakuuta 1888 Koski Hl. – 22. kesäkuuta 1969 Helsinki) oli suomalainen runoilija, kriitikko, kääntäjä ja toimittaja. Hän sai professorin arvonimen vuonna 1959.

## Henkilöhistoria
Jalkasen vanhemmat olivat puutarhuri Ananias Jalkanen ja Emma Lind. Hän tuli ylioppilaaksi 1908 ja valmistui filosofian maisteriksi 1914. Jalkanen toimi Uuden Suomen kirjallisuus- ja teatteriarvostelijana 1926–1958, samoin kuin lehden kulttuuriosaston toimittajana vuodesta 1942.  Jalkanen kuului Suomen Kirjailijaliiton johtokuntaan vuosina 1924–1927 ja 1929–1953 sekä toimi sen sihteerinä 1940–1949. Vuosina 1924–1946 hän toimi Suomen Näytelmäkirjailijaliiton sihteerinä ja vuosina 1946–1965 puheenjohtajana. Jalkanen oli teatterilehti *Naamion* toimittaja 1930–1940 ja Yleisradion dramaturgi 1935–1942.  

Jalkasen puoliso oli opetusneuvos Hilma Jalkanen, o.s. Syvälahti. Heidät on haudattu Honkanummen hautausmaalle. Heidän poikansa oli miekkailija Kauko Jalkanen, ja taikuri Jussi Jalkanen puolestaan on Kauko Jalkasen poika.

## Kirjallinen tuotanto
Jalkanen käytti runoissaan vapaamuotoista mittaa jo vuonna 1912. Häntä pidetään tässä suhteessa uranuurtajana Suomessa, joskin hän käytti myös perinteisiä runomittoja vapaamuotoisten runojen rinnalla. Jalkasen tuotantoon sisältyy lisäksi näytelmiä ja kuunnelmien käsikirjoituksia. Hän myös suomensi useita teoksia.

### Teokset
**Kevät*, runokokoelma. 1912
**Rakkausuhri*, runokokoelma. 1914
**Jokamies*, näytelmä. 1916
**Elämän helle*, runokokoelma. 1919
**Musta nainen: piirteitä taiteilijan elämästä*, romaani. 1919
**Esseitä ja arvosteluja*. 1919
**Nuori Marius*: viisinäytöksinen murhenäytelmä. 1920
**Elämän viisautta*. 1920
**Pyhä yö: joulumysteriö*. 1924. (musiikin sovittanut Armas Maasalo)
**Prinsessa Cecilia*, radiokuunnelma. 1936
**Pyhä mysteeri*, radiokuunnelma. 1940
**Verisynti: kaksiosainen kilvoittelu hyvästä ja pahasta, elämästä ja kuolemasta*, näytelmä. 1950
**Kotipihlaja*, kaksinäytöksinen näytelmä. 1952
**Aavelaiva*, radiokuunnelma. 1955
**Yösielu*, viisinäytöksinen näytelmä. 1956
**Kirjallinen kevät. Kuvauksia ja muistelmia Suomen Kirjailijaliiton vaiheista*. WSOY 1956

## Palkinnot
*Bergbomin kirjallisuuspalkinto, 1951
*Suomen näyttämötaiteen kultainen kunniamerkki.

## Lähteet
* Päijät-Häme wiki (Viitattu 5.8.2015)
* 
### Viitteet
Bartholdus Vhaël

**Bartholdus ”Pärttyli” Gabrielis Vhaël** (1667 Oulu – 19. tammikuuta 1723 Tukholma) oli suomalainen, nähtävästi sukutaustaltaan saksalainen, pappi, suomen kielen kieliopin kirjoittaja. Vhaëlin latinaksi kirjoittama *[[Grammatica Fennica]]* julkaistiin postuumisti vuonna 1733.

Vhaëlin vanhemmat olivat oululainen kauppias, raatimies Gabriel Vhaël ja Elisabet Danielsdotter Kröger. Hän pääsi ylioppilaaksi 1684, ja hänet vihittiin papiksi 1689. Vhaëlista tuli Oulun triviaalikoulun ylempi kollega 1689, ja Vaasan triviaalikoulussa hän oli konrehtorina 1692 ja laulunopettajana 1694.

Vuonna 1694 Vhaël nimitettiin Pohjanmaan jalkaväkirykmentin (Joh. von Campenhausenin rykmentti) rykmentinpastoriksi Riikaan Latviaan. Hänestä tuli Ilmajoen kirkkoherra 1699. Isonvihan aikana Vhaël pakeni 1714 Ruotsin Länsipohjaan mutta joutui vuonna 1717 venäläisten vangiksi Ylitornion Hietaniemessä. Hänet määrättiin Vaasan kirkkoherraksi 1717 ja Pohjanmaan lääninrovastiksi 1719. Sodan päätyttyä Vhaël palasi 1721 Ilmajoen kirkkoherran virkaan. Vuonna 1723 Vhaël valittiin valtiopäivämieheksi, ja hän kuoli valtiopäivien aikana Tukholmassa tammikuussa 1723.

Vhaël on tunnettu myös vuonna 1714 kirjoittamastaan runosta *Waikia Walitus-Runo*, jota pidetään siihenastisen suomenkielisen runouden etevimpänä suorituksena.

## Teoksen
* *Suomen suruisen cansan, ynnä pohjan peräläisten, waikia walitus-runo, alla waiwan waikeimman, Wenäjän werisen miecan, tygö Carlen callihimman, Ruotzin cuuluisan cuningan, että armonsa awaran osotaisi omillensa, awun-ajan ajattelis, alimmaisi armahtelis, suruisesa Suomen maasa : wuonna armon aljettuwa, tuhannen seitzemän sadoin, cahden seitzemän siwusa: runo raudalla rakettu, präntättynä päälliseksi, Merckelildä mielisuosin*. 1714
* *Grammatica Fennica : adcuratorie methodo, penitiore cura, obfervatione, & labore*. Johan Kiämpe, Aboae 1733, uusi näköispainos Suomalaisen kirjallisuuden seura, Helsinki 1968

## Lähteet

## Aiheesta muualla

**[http://urn.fi/URN:NBN:fi-fe201002031237 Grammatica fennica, : adcuratiore methodo, penitiore cura, observatione & labore...]*, 1733. Digitoituna Kansalliskirjaston kokoelmissa
*Kirjasampo.fi: Bartholdus Vhaël
Salomon Hannelius

**Salomon Hannelius** (alk. *Hannuksela*, 12. maaliskuuta 1722 Ilmajoki – 21. marraskuuta 1796 Ilmajoki) oli suomalainen rovasti ja Turun akatemian fysiikan dosentti.

Hannelius kävi Vaasan triviaalikoulua ja pääsi ylioppilaaksi Turussa 1741. Hannelius valmistui filosofian maisteriksi 1745 Turun akatemiasta ja hänet vihittiin papiksi Turun hiippakunnassa 1747. Hannelius oli Turun akatemian fysiikan dosenttina 1746. Hän oli Ilmajoella kirkkoherran apulaisena vuodesta 1747, vt. kirkkoherrana 1750–1754 ja kirkkoherrana vuodesta 1755. Hannelius sai rovastin ja kuninkaallisen hovisaarnaajan arvon 1777. Hän toimi saarnaajana pappeinkokouksessa Kokkolassa 1784.

Hanneliuksen vanhemmat olivat Hannukselan talon vävy ja talollinen Ilmajoella, lautamies Anders Pettersson (k. 1748) ja Margareta Karlsdotter. Hannelius oli naimisissa vuodesta 1750 Ilmajoen kirkkoherran Gabriel Peldanin (1690–1750) tyttären Magdalena Peldanin (k. 1793) kanssa. Heidän lapsiaan olivat kihlakunnantuomari Gabriel Hannelius, vuodesta 1785 Hanelles (1752–1803) ja Ilmajoella maanviljelijänä toiminut filosofian kandidaatti Salomon Hannelius, vuodesta 1785 Hanelles (1771–1843) joka oli perustamassa 1803 Ilmajoen maamiesseuraa.

## Teoksia
* *Christillisen meidän autuudemma opin perustuxet lyhykäisisä kysymyxisä ja wastauxisa, nijn kuin ne, erinomattain rippi lapsille, sitte kuin he catechismuxensa opin auttawasti ulkoa ja sisäldä lukia taitawat, ensimmäisen walmistuxen alla Herran korkiast kallille ehtolliselle, lukkareilda ensin, ja sen jälken pappiudelta, taitaan edespidettää ja pandaa. Jotka yhteenkoottuina on ulosandanut S.H.*. Wasasa, prändätty Georg Wilhelm Londicerildä. Kuningall. privil. kirjanpräntäjäldä, 1780 (Teos Dorian Kansalliskirjastossa)
* *En synodal-predikan om Guds härliga låf, i anledning af Psalm. 57:8. Under preste-mötet i Österbottn d. 18 febr. 1784. Då XV artikelen af augsburgiska bekännelsen om ceremonierne afhandlades och war under ventilation, hållen uti Gamla Carleby stads kyrka, samt nu på fleres yttrade önskan och åstundan til trycket utgifwen, i samma korthet, som den då åhörarena blef förestäld, af Salomon Hannelius. Kongl. hof-predikant och probst i Ilmol*. Wasa, tryckt af Georg Wilhelm Londicer, 1786
* *Salomon Hanneliuksen pitämiä muistopuheita* ; toimittanut Tapio Piirto. 2. korj. painos, Juuret-toimikunnan wanhojen weroluetteloiden selvitystyöryhmä, Koskenkorva 2004

## Lähteet

## Aiheesta muualla
*Salomon Hannelius  (yksityishenkilön sivusto, lähteenä *Eteläpohjalaisia elämäkertoja*, 1963.)
Koga (Fukuoka)

**Koga** () on Japanin kaupunki Kyūshūn saarella Fukuokan prefektuurissa. Se sijaitsee prefektuurin pohjoisosassa Genkainmeren rannalla Fukuokan koillispuolella. Kogassa on 57&nbsp;959 asukasta (vuonna 2015) ja sen pinta-ala on 42,07 neliökilometriä.

Edo-kaudella nykyisen kaupungin alueella sijaitsi Karatsu-kaidō-tien postiasema (*[[shukuba]]*). Sittemmin Koga on kehittynyt osana Fukuokan metropolialuetta, ja kaupunkioikeudet se sai vuonna 1997. Kogaa palvelee JR Kyūshūn Kagoshima-päälinja, jolla on kaupungissa kolme asemaa.

## Lähteet

## Aiheesta muualla

* Kaupungin internetsivut
Kevin Song

**Kevin Song** on korealaissyntyinen yhdysvaltalainen pokeriammattilainen. Hän aloitti pokerin pelaamisen vuonna 1980 ja turnauspelaamisen vuonna 1995.

1990-luvulta lähtien Song on ollut finaalipöydässä lukuisissa texas hold'em -turnauksissa. Vuonna 1997 Song voitti World Series of Pokerin 2&nbsp;000 dollarin limiitti hold'em-turnauksen, jonka ykköspalkinto oli 397&nbsp;120 dollaria. Songin muita merkittäviä turnausvoittoja ovat muun muassa Hall of Fame Poker Classic 1997 $ 5,000 Championship Event - No Limit Hold'em (voittosumma 184&nbsp;000 dollaria), Legends of Poker 1999 $ 2,000 Championship Event - No Limit Hold'em (96&nbsp;800 dollaria) ja Fifth Annual Five Diamond World Poker Classic 2006 $ 1,500 No Limit Hold'em (253&nbsp;560 dollaria). Vuonna 2000 hän voitti kaksi United States Poker Championship (USPC) -turnausta. WSOP:n pääturnauksessa Song oli vuonna 2001 sijalla 20.

Song asuu Hacienda Heightsilla Kaliforniassa. Elokuussa 2007 hänen pokeriuransa turnausansiot ylittivät 2,9 miljoonaa dollaria.

## Lähteet

## Aiheesta muualla

*
Olen pahoillani – Valitut teokset 1994–2000

**Olen pahoillani – Valitut teokset 1994–2000** on Absoluuttisen Nollapisteen vuonna 2001 julkaistu kokoelmalevy. Levyn aloituskappale "**Hyviä muistoja, huomenna suihkuun**" julkaistiin singlenä.

Kokoelma sisältää kappaleita yhtyeen viideltä ensimmäiseltä albumilta. Lisäksi mukana on kaksi uutta kappaletta, "Hyviä muistoja, huomenna suihkuun" ja "Käyneet hedelmät", sekä ainoastaan singlellä julkaistu kappale "Raami". Kappale "Koira haistaa pelon (koira haisee puulle)" yhdistelmä *[[Muovi antaa periksi]]* -albumin kappaleista "Koira haistaa pelon" ja "Öljy puulle". Kappale "Ajoratamaalaus" on samannimiseltä singleltä ja on eri versio kuin albumilla *[[Simpukka-amppeli]]*. 

## Kappaleet
Kaikki kappaleet sanoittanut Liimatta, ellei toisin mainittu.

#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Tommi Liimatta – laulu, nokkahuilu
* Aki Lääkkölä – kitara, koskettimet, haitari
* Aake Otsala – basso, laulu
* Tomi Krutsin – lyömäsoittimet, trumpetti
* Teemu Eskelinen – laulu, lyömäsoittimet

## Arvostelut
* Soundi: 

## Lähteet
* Absoluuttisen Nollapiste: Olen pahoillani

### Viitteet

## Aiheesta muualla
* Kokoelman saate
* Kokoelman arvosteluita
Francis Carco

**Francis Carco**, (oik. *François Carcopino-Tusoli* 1886–1958) oli ranskalainen kirjailija. Hän oli alkuun runoilija, mutta siirtyi myöhemmin kirjoittamaan romaaneja, joissa hän kuvasi alamaailmaa ja taiteilijapiirejä. Teoksestaan *L’homme traque* (suom. *Vainottu*) hän sai Ranskan akatemian suuren romaanipalkinnon.

## Suomennetut teokset
* *Vainottu* (*L’homme traque*), suom. Valfrid Hedman, Hämeenlinna: Karisto 1930. Sarja: Kymmenen markan romaaneja, 1.
Ernesto Cardenal

**Ernesto Cardenal** (20. tammikuuta 1925 – 1. maaliskuuta 2020) oli nicaragualainen pappi ja runoilija. Hän oli aktiivinen Nicaraguan vallankumouksessa, ja hänestä tuli sandinistihallituksen kulttuuriministeri vuonna 1979.

## Toiminta pappina
Jo vuonna 1965 Cardenal perusti seurakunnan ja saarnasi vapautuksen teologiaa maanviljelijöille Solentinamen saarilla Nicaraguajärvellä. Cardenal, joka oli itsekin kuvanveistäjä, rohkaisi asukkaita luoviin harrastuksiin, ja saarille tuli muitakin taiteilijoita.

Cardenal vakuuttui siitä, että väkivallaton vallankumous ei toimisi, vaan mallia tulisi ottaa Kuubasta. Vuosina 1979–1988 Cardenal toimi kulttuuriministerinä. Hän sai tästä hyvästä nuhteet Vatikaanilta. Vuonna 1985 paavi erotti Cardenalin ja muita marxilaisia vapautuksen teologian edustajia pappisvirasta. Cardenal erosi sandinisteista 1995.

## Kirjailijana
Cardenalin teos *La hora 0* (1969, nimiruno antologiassa *Kello 0* 1969) on vallankumouskirjallisuuden klassikkoja.

### Suomennetut teokset ja muita suomennoksia
* Cardenalin teos "La hora 0" kokoelmassa Kello 0, Latinalaisen Amerikan runoja ja runoelmia, toim. ja suom. Pentti Saaritsa, WSOY 1969, 2. p. 1971
*Elämme rakkaudessa, suom. Erkki Kirjalainen, Kirjayhtymä, 1986

*Epigrammeja (suom. Pentti Saaritsa) julkaistu Parnassossa 1971:1 

## Viimeiset vuodet
Vuonna 2019 paavi Franciscus kumosi Cardenalille annetut rangaistukset.

Cardenal kuoli 1. maaliskuuta 2020 munuais- ja sydänvaivoihin. Hautajaiset järjestettiin kaksi päivää myöhemmin, mutta ne jouduttiin keskeyttämään, kun noin 100 Daniel Ortegan kannattajan joukko osoitti mieltään ja huusi "petturi!".

## Kunnianosoituksia
Cardenal on ollut neljä kertaa Nobelin kirjallisuuspalkinnon ehdokas vuodesta 2005 alkaen.

*  Tieteen ja taiteen ansiomerkki (Itävalta, 2010)

## Lähteet

## Aiheesta muualla

*Veli-Matti Hynninen: Lennokkaasti – laulamalla
Mamertiinien vankila

**Mamertiinien vankila**  on Rooman vanhin vankila, joka sijaitsi Capitoliumin itärinteellä. Monet tunnetut valtiolliset vangit, kuten Jugurtha ja Vercingetorix, odottivat siellä kuolemantuomionsa täytäntöönpanoa. Legendojen mukaan myös Pietari ja Paavali olisivat olleet siellä vangittuina. Nykyisin vankilasta on jäljellä kaksi päällekkäistä selliä, joista alempaan eli Tullianumiin päästiin vain katosta olevasta aukosta. Vankila rakennettiin noin vuonna 386 eaa. Paikalle rakennettiin 1300-luvun lopussa San Pietro in Carcere -kirkko.

## Lähteet
* Paavo Castrén ja Leena Pietilä-Castrén: Antiikin käsikirja. Otava, 2000. .
### Viitteet
Marja-Leena Mikkola

**Marja-Leena Mikkola** (o.s. **Pirinen**, vuodesta 1963 oik. **Salmi**; s. 18. maaliskuuta 1939 Salo) on suomalainen prosaisti ja runoilija.

Mikkola suoritti filosofian kandidaatin tutkinnon vuonna 1963. Hän on työskennellyt muun muassa Helsingin yliopiston kirjastossa ja Suomen Kirjailijaliiton toimistonhoitajana. Kirjailijanuransa hän aloitti novellikokoelmalla *Naisia* (1962). Hän oli 1960- ja 1970-luvun vaihteen tunnetuimpia vasemmistoradikaaleja kirjailijoita ja taistolaisen kulttuuriliikkeen näkyvimpiä henkilöitä.

Mikkola teki 1960-luvun lopulla paljon kabareetekstejä ja -lauluja. Hänen kokonaan tai osittain kirjoittamistaan kabareista tunnetuimpiin kuuluvat *Orvokki*, *Laulu tuhannesta yksiöstä* ja *Sirkus Eurooppa*. Hän on kirjoittanut puuvillateollisuudessa työskentelevistä naisista dokumenttiraportin *Raskas puuvilla* (1971). Mikkolan teos *Menetetty lapsuus* on tarina 17 venäläisestä, jotka joutuivat viettämään lapsuutensa tai nuoruuteensa Suomen Itä-Karjalan miehityshallinnon 1941–1944 ylläpitämillä venäläisperäiselle väestölle tarkoitetuilla keskitysleireillä.

Mikkola on käsikirjoittanut Mikko Niskasen elokuvat *[[Käpy selän alla]]* (1966) ja *[[Lapualaismorsian]]* (1967) sekä kirjoittanut dialogin Erkko Kivikosken esikoiselokuvaan *[[Kesällä kello 5]]* (1963). Hän on suomentanut Anna Ahmatovan, Osip Mandelštamin, Boris Pasternakin, Sylvia Plathin, Dylan Thomasin ja William Shakespearen runoja sekä muun muassa italialaista proosaa. — Mikkolalle myönnettiin valtion taiteilijaeläke vuonna 2001.
__NOTOC__
## Teokset
* 
* 
* 
* 
* 
* *Otto Wille Kuusinen – suomalainen internationalisti*. 1971.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *Raskasta ja keveää: Lauluja aikuisille ja lapsille 1965–2015*. Partuuna 2017. 

## Palkintoja
* Kalevi Jäntin ja J. H. Erkon palkinnot 1963 esikoisteoksesta *Naisia*.
* Jussi-patsas 1966 elokuvakäsikirjoituksesta *[[Käpy selän alla]]*.
* Eino Leinon palkinto 1967.
* Tietokirjallisuuden valtionpalkinto 1972 dokumenttiteoksesta *Raskas puuvilla*.
* Valtion kirjallisuuspalkinto 1973 novellikokoelmasta *Lääkärin rouva*.
* Lastenkirjallisuuden valtionpalkinto 1978 lastenromaanista *Anni Manninen* ja 1985 lastenromaanista *Jälkeen kello kymmenen*.
* Nuorisokirjailijoiden palkinto 1988 sadusta *Ketun luona kuussa*.
* Suomi-palkinto 1999.
* Venäjän federaation tunnustusmitali 2008 venäläisen runouden suomentamisesta.
* Kirjailijaliiton tunnustuspalkinto 2016
* Pro Finlandia -kunniamerkki 2017

## Lähteet

## Aiheesta muualla
* Marja-Leena Mikkolan haastattelu vuodelta 1968. Ylen elävä arkisto.
* Marja-Leena Mikkolan haastattelu vuodelta 1969. Ylen elävä arkisto.
* Mäkeläinen, Niina: Menneisyys on äänekäs Kiiltomato.net. 15.2.2002. (Arvio teoksesta *Mykkä tytär*.)
* Alanko, Aki: Kirjailija antaa äänen suomalaisten keskitysleirien vangeille Kiiltomato.net. 27.4.2007. (Arvio teoksesta *Menetetty lapsuus*.)
* 
*
Gaston Roelants

**Gaston Roelants** (s. 5. helmikuuta 1937 Opvelp, Belgia) on belgialainen entinen kestävyysjuoksija.

Roelants voitti estejuoksussa olympiakultaa Tokiossa 1964 ja Euroopan mestaruuden Belgradissa 1962. Hän rikkoi kahdesti estejuoksun maailmanennätyksen, samoin kahdesti tunnin juoksun ja 20 000 metrin juoksun maailmanennätyksen.

Vuonna 1960 Rooman olympialaisissa Roelants sijoittui esteissä neljänneksi. Seuraavissa olympialaisissa Roelants lähti liikkeelle ovelalla taktiikalla: aina ennen vesiestettä hän nykäisi muutaman metrin välimatkan, jonka toiset kuroivat esteen jälkeen umpeen. Muut juoksijat tottuivat pian temppuun, mutta toiseksi viimeisellä kierroksella Roelants ei hellittänytkään vauhtiaan esteen selvitettyään, vaan repäisi itsensä lopullisesti eroon muista. Hänen voittoaikansa oli 8.30,8.

Roelants rikkoi estejuoksun maailmanennätyksen Leuvenissa 1963 ajalla 8.29,6 ja Brysselissä 1965 hän paransi edelleen hallussaan ollutta ennätystä aikaan 8,26.4. Vielä EM-Budapestissa 1966 hän oli pronssilla ja Mexicon olympialaisissa seitsemäs, mutta siirtyi sitten pidemmille juoksumatkoille.

Maratonilla hän saavutti EM-hopeaa Ateenassa 1969 ja pronssia Roomassa 1974 jo 37-vuotiaana. Olympialaisissa hän ei yltänyt maratonilla parhaimpaansa, vaan jäi yhdenneksitoista 1968. Tunninjuoksussa hän teki maailmanennätyksen Leuvenissa 1966 tuloksella 20&nbsp;664 metriä ja samalla 20&nbsp;000 metrillä tuloksella 58.06,2. Kuusi vuotta myöhemmin Brysselissä hän paransi samat ennätykset lukemiin 20&nbsp;784 metriä ja 57.44,4. 10 000 metrillä hän juoksi Euroopan ennätyksen 28.10,6 vuonna 1965. Samassa lajissa hän oli vuoden 1966 EM-kisoissa kahdeksas ja 1969 viides.

Koko uransa ajan Roelants oli maailman parhaita maastojuoksijoita voittaen neljästi (1962, 1967, 1969 ja 1972) MM-kilpailujen edeltäjän Kansainvälisen maastojuoksun. Hopealla hän oli 1960, 1963 ja 1970. Kaikkiaan hän oli kymmenen parhaan joukossa peräti yhdeksän kertaa vuosien 1960-1975 välisenä aikana. São Paulon uudenvuodenjuoksun hän voitti neljästi.

Belgian mestaruuteen Roelants ylsi 32 kertaa. Uraansa hän jatkoi veteraanikilpailuissa voittaen useita ikäluokkansa maailmanmestaruuksia.

Ammatiltaan Roelants oli aluksi poliisi, sittemmin viiniyrityksen edustaja ja sen jälkeen urheiluvälineyrityksen Puman edustaja. Ansioistaan Belgian kansakunnan hyväksi kuningas Albert II nimitti vuonna 2002 Gaston Roelantsin aatelisarvoon. Vuonna 2004 nimettiin Kessel-Lossa hänen nimeään kantava yleisurheilukenttä.

## Lähteet

* 
*
Topi Riutta

**Topi Riutta** (s. 8. toukokuuta 1980 Heinola) on suomalainen jääkiekkoilija, joka pelaa keskushyökkääjänä.

## Ura

Riutta on Lahden Pelicansin tai Heinolan kiekkokoulun kasvatti HeKistä. Hän aloitti uransa aikuisten sarjoissa kaudella 1998–1999, Jypissä pelaamalla 8 ottelua SM-liigaa. Seuraavalla kaudella 1999–2000 Riutta solmi Jypin kanssa vuoden sopimuksen pelaten koko kaudella 40 ottelua. Samana vuonna hän pelasi nuorten MM-kisat.

Kauden 2000–2001 Riutta pelasi vuoden sopimuksella Jyväskylän Diskoksessa. Ensimmäisen Mestis-kauden aikana hän suoritti varusmiespalveluksen Tikkakoskella. Kaudella 2001–2002 Riutta pelasi ensimmäiset 22 ottelua Kokkolan Hermeksessä. Riutta siirtyi kesken kauden Uudenkaupungin Jää-Kotkiin. Riutta jatkoi seuraavan kauden Uudessakaupungissa. Jääkotkien pudottua Mestiksestä Riutta vaihtoi jälleen seuraa. Kauden 2003–2004 hän pelasi TuTossa ja voitti joukkueen sisäisen pistepörssin tehopisteillä 13+19.

Kaudet 2004–2006 Riutta pelasi Mestistä Joensuun Jokipojissa. Ensimmäisellä kaudella hän teki 41 pelissä tehopisteet 13+20. Toisella kaudella joukkueen kapteenina hän teki 25 pistettä. Kausi 2006–2007 alkoi Riutan osalta vasta lokakuun lopussa sopimusneuvotteluiden ollessa jäissä. Uusi seura löytyi Norjan pääsarjan Lillehammer IHK:sta. Hän pelasi seurassa 32 ottelua tehopistein 10+17=27. 

Kaudeksi 2007–2008 Riutta palasi Mestiksen Jokipoikiin. Seuraavalla kaudella (2008–2009) hän aloitti SapKossa, mutta sopimus seuran kanssa purettiin kesken kauden ja Riutta siirtyi Norjaan. Norjassa hän pelasi 1. divisioonan Rosenborg IHK:ssa.

## Muuta
Riutta on voittanut rullakiekon Suomen mestaruuden 2002–2003 Roller Eaglesissa. Finaalissa Roller Eaglesien ja GrIFK:n välillä Riutta teki tehopisteet 1+2.

## Lähteet
* 
* 

### Viitteet
(55636) 2002 TX300

**** on Neptunuksen radan ulkopuolella kiertävä kohde, joka kuuluu Kuiperin vyöhykkeeseen. Kohde löydettiin 15. lokakuuta 2002 NEAT-ohjelmassa.  on yksi Haumea-ryhmän kohteista, ja sen albedo on .  on transneptuniseksi kohteeksi melko kirkas vaikka sen säde on vain .

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Pyörähdysaika akselin ympäri on .

## Lähteet
*A study of Trans-Neptunian object (55636) 2002 TX300

### Viitteet
Stanley Sadie

**Stanley Sadie** (30. lokakuuta 1930 – 21. maaliskuuta 2005) oli brittiläinen musiikintutkija ja musiikkikriitikko.

Sadie tunnetaan mm. *New Grove Dictionary of Music and Musicians* -tietosanakirjateoksesta, jonka hän toimitti. Hän oli kunniatohtori Leicesterin yliopistosta. 

Sadie toimi vuosina 1964–1981 musiikkiarvostelijana *[[The Times]]* -lehdelle. Hän julkaisi Groven lisäksi myös muita musiikintutkimukseen liittyviä teoksia.

Sadie kärsi ALS-taudista ja kuoli kotonaan 2005.
Iván de la Peña

**Iván de la Peña López** (s. 6. toukokuuta 1976 Santander, Kantabria, Espanja) on espanjalainen jalkapalloilija, pelipaikaltaan keskikenttäpelaaja.

De la Peña on edustanut vuodesta 2002 Espanjan pääsarjassa Primera Divisiónissa pelaavaa Espanyolia. Aiemmin hän on edustanut Barcelonaa, Laziota ja Marseillea.

De la Peña oli mukana Espanjan joukkueessa vuoden 1996 kesäolympialaisissa. Espanjan A-maajoukkueessa hän pelasi ensi kerran vuonna 2005.

## Aiheesta muualla

* Iván de la Peña Espanyolin sivustolla 
* Iván de la Peñan Primera División -tilastot La Ligan sivustolla 
* Iván de la Peñan maajoukkuetilastot Fútbol en la Red -sivustolla 
* Iván de la Peña Football Database -sivustolla
James Parkinson

**James Parkinson** (11. huhtikuuta 1755 – 21. joulukuuta 1824) oli englantilainen lääkäri, geologi, paleontologi ja poliittinen aktivisti. Hänet muistetaan parhaiten miehenä, joka antoi nimensä Parkinsonin taudille.

Parkinson meni naimisiin Mary Dalen kanssa ja sai seitsemän lasta, joista kolme kuoli. Hän julkaisi useita lääketieteellisiä teoksia, kuten kihdistä vuonna 1805. Hän kuvasi Parkinsonin taudin vuonna 1817 teoksessaan *An Essay on the Shaking Palsy*. Se ei kuitenkaan saanut paljon huomiota silloin, ja 50 vuotta sen julkaisun jälkeen ranskalainen neurologi Jean-Martin Charcot löysi sen ja ehdotti Parkinsonin ensimmäisenä kuvaaman taudin nimeämistä Parkinsonin taudiksi.

Parkinsonin syntymäpäivänä 11. huhtikuuta vietetään Maailman Parkinson-päivää.

## Lähteet

## Aiheesta muualla
*
Matti Ruohola

**Matti Santeri Ruohola** (12. kesäkuuta 1940 Heinola – 16. helmikuuta 2014 Helsinki) oli suomalainen näyttelijä.

## Ura
Matti Ruohola teki ensimmäisen elokuvaroolinsa vuonna 1965 elokuvassa *[[Laituri (elokuva)|Laituri]]*. Tämän jälkeen hän esiintyi monissa kotimaisissa elokuvissa. Hän näytteli Kauko "Kake" Aaltosta Risto Jarvan elokuvassa *[[Mies, joka ei osannut sanoa ei]]*. Lisäksi Ruohola esiintyi monissa Visa Mäkisen komedioissa.

Elokuvaroolien lisäksi Ruohola esiintyi televisiosarjoissa, kuten *[[Lasten ruutu]]*, *[[Jänikset maailmankartalle!]]*, *[[Koivuharju]]* ja *[[Meille tulee vauva]]*.

Teatterin puolella Ruohola näytteli muun muassa Helsingin Kaupunginteatterissa ja Ahaa Teatterissa. Hän toimi myös ohjaajana teattereissa, kuten Estradivammaiset ry:n teatterissa vuosina 1993–1996. Ruohola työskenteli myös lavastajana.

Ruohola oli myös ääninäyttelijänä useissa piirrossarjoissa. Enimmäkseen hän työskenteli Jertta Ratian ohjaamissa töissä. Tunnetuin Ruoholan äänirooleista oli Muumipappa, jota hän esitti muun muassa televisiosarjassa *[[Muumilaakson tarinoita]]*. Lisäksi hän ääninäytteli sarjassa Haisulia, Posteljoonia ja joitain satunnaisia sivuhahmoja. Hän ääninäytteli myös sarjassa *[[Maija Mehiläinen (piirrossarja)|Maija Mehiläinen]]*, rooleinaan muun muassa heinäsirkka Flip sekä Ville-mehiläinen.

Ruoholan ura näyttelijänä päättyi vuonna 1999, eikä hän sen jälkeen enää esiintynyt julkisuudessa lukuun ottamatta Mannerheimin Lastensuojeluliiton vuosina 2005–2006 tuottamaa tietoiskusarjaa Muumien malliin, jossa hän ääninäytteli jälleen Muumipappaa ja Haisulia. Viimeiset vuotensa Ruohola asui Helsingissä. Hänelle myönnettiin valtion taiteilijaeläke vuonna 2013. Ruohola kuoli 73-vuotiaana 16. helmikuuta 2014. Hänet on haudattu Hietaniemen hautausmaan uurnalehtoon Helsinkiin.

## Muuta
Ennen näyttelijänuraansa Ruohola työskenteli mainosalalla.. Hän mainitsi, että aina kun hän oli mukana Visa Mäkisen elokuvissa, se merkitsi hänelle elämänmyönteistä ja iloista aikaa.

Vuosina 1964–1971 Ruohola oli naimisissa Marjatta Kolpon kanssa, ja liitosta syntyi yksi lapsi. Vuosina 1974–1989 Ruohola oli naimisissa Marja-Leena Halisen kanssa, ja liitosta syntyi Matille toinen poika.

## Filmografia
### Elokuvat

### Televisiosarjat

### Dubbaukset

## Lähteet
* 
* 

### Viitteet

## Aiheesta muualla
*
Kaksi kaupunkia

**Kaksi kaupunkia** (, 1859) on Charles Dickensin kirjoittama romaani. Se kuvaa Ranskan suuren vallankumouksen aikaisia ja jälkeisiä vuosia Lontoossa ja Pariisissa. Teosta on myyty noin 200 miljoonaa kappaletta, mikä tekee siitä kaikkien aikojen toiseksi myydyimmän romaanin.

## Suomennoksia

* 

* 
## Lähteet

## Aiheesta muualla

* Kaksi kaupunkia teos Gutenbergissä. 
* Discovering Dickens. 
* A Tale of Two Cities. David A. Perdue's Charles Dickens Page.
Rautaneito (albumi)

**Rautaneito** on Maj Karman Kauniiden Kuvien neljäs pitkäsoitto. Se ilmestyi 19. lokakuuta 2001 Megamanian kautta. Levyllä vierailevat Jussi Reunamäki, Marika Paaso, Kimmo Gröhn, Pemo Ojala ja Timo Roiko-Jokela. Levyn nauhoituksissa nauhoitettiin myös neljä levylle päätymätöntä kappaletta. Niistä ”Rautaneito”, jonka piti alun perin olla levyn päätösraita, ilmestyi seuraavana vuonna *Rocktähti*-singlellä ja uusi versio yhtyeen ensimmäisen levyn kappaleesta ”Kun lapset aamulla heräsivät” *Romanssi*-singlellä, jolla on myös *Rautaneito*-albumin kappale ”Taivaanvuohi”. Kaksi levylle päätymätöntä raitaa, ”Heidi sanoo” ja ”Karate”, ovat vielä julkaisematta. Singleraidoista on ilmestynyt myös musiikkivideot, ”Romanssi” Jari Lähteisen ja ”Rocktähti” Tuukka Temosen ohjaamana. Myös ”Taivaanvuohesta” on tehty demovideo, jonka ohjasi Jorma Polakki. ”Kielto” on rock-versio samannimisestä kappaleesta, joka alun perin ilmestyi yhtyeen *Rinta*-singlellä.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Herra Ylppö – laulu
* Häiriö Piirinen – kitara, taustalaulu, äänittäjä
* J. Savolainen – rummut
* V.V.V. – basso
* Kanttori Väyrynen – valot

### Vierailevat muusikot
* Jussi Reunamäki
* Kimmo Gröhn
* Marika Paaso
* Pemo Ojala
* Timo Roiko-Jokela

### Muut tekijät
* Ahti Impola – tuottaja, äänittäjä, miksaaja
* Björn Engelmann – masteroija

## Arvostelut
* Desibeli.net: 
* Mesta.net: 
* Soundi: 

## Lähteet

## Aiheesta muualla
* Rautaneito discogs.com -sivustolla
Kaksi kaupunkia (täsmennyssivu)

**Kaksi kaupunkia** voi tarkoittaa ainakin seuraavia:

**[[Kaksi kaupunkia]]*, Charles Dickensin romaani vuodelta 1859
**[[Kaksi kaupunkia (vuoden 1911 elokuva)|Kaksi kaupunkia]]*, vuonna 1911 valmistunut elokuvasovitus Dickensin romaanista
**[[Kaksi kaupunkia (vuoden 1927 elokuva)|Kaksi kaupunkia]]*, vuonna 1927 valmistunut elokuvasovitus Dickensin romaanista
**[[Kaksi kaupunkia (vuoden 1958 elokuva)|Kaksi kaupunkia]]*, vuonna 1958 valmistunut elokuvasovitus Dickensin romaanista
**[[Kaksi kaupunkia (vuoden 1980 elokuva)|Kaksi kaupunkia]]*, vuonna 1980 valmistunut elokuvasovitus Dickensin romaanista
**[[Kaksi kaupunkia (Harri Sirolan romaani)|Kaksi kaupunkia]]*, Harri Sirolan romaani vuodelta 1991
*Kaksi kaupunkia (*A Tale of Two Springfields*), piirrossarjan *Simpsonit* jakso.